Trompa
<s>Trompa (od franc. riječi trompe, u značenju varka ili lovački rog) je naziv za konstruktivno rješenje prijelaza s kvadratičnog tlocrta u poligonalni ili kružni, čime se dobiva osnova za izgradnju kupole.</s>

<s>Trompa ima oblik konične (ljevkaste) niše: ona smanjuje raspon između kvadratične osnove ziđa i stvara osnovu za uravnoteženo preuzimanje sila potiska tambura i kupole.</s>

<s>Trompe se u previlu upotrebljavaju pri kupolnome presvođivanju manjih kvadratičnih prostora a javljaju se u graditeljstvu Istoka i europskom graditeljstvu srednjega vijeka.</s>

<s>Nešto mlađi, te tehnički i estetski savršeniji prijelaz s kvadratične osnove ziđa na kružnu osnovu kupole je onaj izveden pomoću pandantiva.</s>

<s>Povezano 
 Pandantiv</s>

<s>Reference</s>

<s>Literatura</s>

<s>Damjanov/Radulić 1967 - Damjanov, Jadranka; Radulić, Ksenija: Trompa, Umjetnost (Likovne umjetnosti), 3. izdanje, Zagreb, 1967., str. 259
 Domljan 1966 – Žarko Domljan: Trompa, Enciklopedija likovnih umjetnosti, sv. 4, Zagreb, 1966., str. 455
 Müller/Vogel 1999 - Werner Müller; Gunther Vogel: Atlas arhitekture 1, preveo Milan Pelc, Zagreb, 1999., str. 49</s>

<s>Arhitektonski elementi
Kupole</s>

